Magne Ognedal

Magne Ognedal (født 13. april 1943) er en norsk sivilingeniør og embedsmann. Han var direktør i Petroleumstilsynet (Ptil) fra 2004 til 2015.

Ognedal er utdannet sivilingeniør fra Universitetet i Newcastle i 1967. 

Han startet i Oljedirektoratet i 1974 der han senere ble sikkerhetsdirektør, og fra 1999 direktør med ansvaret for området oppfølging.

Da Oljedirektoratet ble delt fra 1. januar 2004, ble Ognedal den første direktøren i det nyopprettede Petroleumstilsynet.Magne Ognedal direktør for det nye Petroleumstilsynet Pressemelding fra Regjeringen Seks nye år for Ognedal offshore.no, 27. november 2009

Magne Ognedal var en aktiv pådriver og premissgiver i mange norske og internasjonale fora om helse, miljø og sikkerhet (HMS). Han var blant annet aktiv i:
 North Sea Offshore Authorities’ Forum (NSOAF), en sammenslutning av sikkerhetsmyndigheter med ansvar for aktiviteten i nordsjøområdet. 
 International Regulators’ Forum (IRF) samles sikkerhetsmyndigheter fra hele verden for å drøfte aktuelle sikkerhetssaker. Magne Ognedal var vertskap for IRF-konferanser i Stavanger både i 1999 og i 2009. 
 Programkomiteen for Offshore Northern Seas (ONS).

 Utmerkelser og priser 
Kongen utnevnte i 2013 Ognedal til ridder av 1. klasse av St. Olavs Orden «for hans innsats for norsk petroleumsvirksomhet».«Utnevnelser til St. Olavs Orden», kongehuset.no, 15. januar 2013. Besøkt 16. januar 2013. Ognedal er ridder av den nederlandske Oranje-Nassau-ordenen. Han ble tildelt ordenen for virke for sikkerhet i internasjonal petroleumsvirksomhet.«Magne Ognedal tildelt den nederlandske Orange Nassau-ordenen», Petroleumstilsynet, 4. mars 2013.

Han har også mottatt flere priser:
 SPEs Health, Safety, Security, Environment, and Social Responsibility Award i 2001
 SPE Stavanger Oilman of the Year i 2001
 Minerals Management Service (MMS), USA The International Leadership Award i 2003

 Referanser 

Kategori:Norske embets- og tjenestemenn
Kategori:Riddere av 1. klasse av St. Olavs Orden
Kategori:Nordmenn knyttet til petroleumsvirksomheten
Kategori:Norske sivilingeniører
Kategori:Fødsler i 1943